****

**ประกาศองค์การบริหารส่วนตำบลคอนฉิม**

**เรื่อง มาตรการดำเนินการเกี่ยวกับกับเรื่องร้องเรียน**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 ตามยุทธศาสตร์ชาติว่าด้วยการป้องกันและปราบปรามการทุจริตภาครัฐ องค์การบริหารส่วนตำบลคอนฉิมมีแนวปฏิบัติการจัดการเรื่องร้องเรียนการทุจริตแจ้งเบาะแสด้านการทุจริตและประพฤติมิชอบเพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมจริยธรรมขององค์การบริหารส่วนตำบลคอนฉิม

เป็นไปตามอำนาจเพื่อให้การปราบปรามและป้องกันการทุจริตขององค์การบริหารส่วนตำบลคอนฉิมหน้าที่สอดคล้องกับยุทธศาสตร์ชาติว่าด้วยการป้องกันและปราบปรามการทุจริตภาครัฐจึงกำหนดหลักเกณฑ์มาตรการและแนวทางการปฏิบัติเกี่ยวกับการจัดการเรื่องร้องเรียนกรณีเกิดการทุจริตและประพฤติมิชอบของเจ้าหน้าที่องค์การบริหารส่วนตำบลคอนฉิม

1. ประกาศนี้เรียกว่า ประกาศองค์การบริหารส่วนตำบลคอนฉิม เรื่อง มาตรการดำเนินการเกี่ยวกับการร้องเรียนกรณีมีบุคคลภายนอกหรือประชาชนกล่าวหาเจ้าหน้าที่ของ องค์การบริหารส่วนตำบลคอนฉิม ว่าทุจริตและปฏิบัติราชการตามอำนาจหน้าที่โดยมิชอบ

• บทนิยามในประกาศนี้

 • เจ้าหน้าที่หมายความว่าพนักงานเทศบาลลูกจ้างประจำพนักงานจ้างในสังกัดองค์การบริหารส่วนตำบลคอนฉิม

 • ทุจริตหมายความว่าการแสวงหาผลประโยชน์ที่มิควรได้ชอบกฎหมายสำหรับตนเองหรือผู้อื่น

 • ประพฤติมิชอบหมายความว่าการที่เจ้าหน้าที่ปฏิบัติหรือละเว้นการปฏิบัติการอย่างใดในตำแหน่งหรือใช้อำนาจในตำแหน่งหรือหน้าที่อันเป็นการฝ่าฝืนกฎหมายระเบียบข้อบังคับคำสั่งอย่างใดอย่างหนึ่งซึ่งมุ่งหมายจะควบคุมดูแลการรับการเก็บรักษาหรือการใช้เงินหรือทรัพย์สินของราชการไม่ว่าการปฏิบัติหรือละเว้นการปฏิบัติหน้าที่ราชการด้วยความรับผิดชอบต่อประชาชนไม่มีคุณธรรมจริยธรรมไม่คำนึงถึงประโยชน์ส่วนรวมเป็นที่ตั้งและไม่มีธรรมาภิบาลตามหน้าที่กฎหมายระเบียบแบบแผนของทางราชการที่เกี่ยวข้องได้กำหนดไว้

 ●การตอบสนองหมายถึงการส่งต่อให้หน่วยงานที่เกี่ยวข้องการตรวจสอบและนำเรื่องร้องเรียนเข้าสู่กระบวนการสอบสวนข้อเท็จจริงแจ้งตักเตือนดำเนินคดีหรืออื่น ๆ ตามระเบียบกฎหมายพร้อมกับแจ้งให้ผู้ร้องเรียนทราบผลหรือคืบหน้าของการดำเนินการภายในห้าวันทั้งนี้กรณีที่ข้อร้องเรียนไม่ได้ระบุชื่อและที่อยู่หรือหมายเลขโทรศัพท์ที่ติดต่อได้หรืออีเมลติดต่อของผู้ร้องเรียนจะพิจารณาการตอบสนองสิ้นสุดที่นำการเรื่องร้องเรียนเข้าสู่กระบวนการสอบสวนข้อเท็จจริงแจ้งตักเตือนดำเนินคดีหรืออื่น ๆ ตามระเบียบกฎหมาย

 **๓. หลักเกณฑ์และรายละเอียดการร้องเรียน**

 ๓.๑ หลักเกณฑ์การร้องเรียนเรื่องที่จะนำมาร้องเรียนต้องเป็นเรื่องที่ผู้ร้องได้รับความเดือดร้อนหรือเสียหายอันเนื่องมาจากเจ้าหน้าที่ขององค์การบริหารส่วนตำบลคอนฉิม ในเรื่อง ดังต่อไปนี้
 (๑) การกระทำการทุจริตต่อหน้าที่ราชการ
 (๒) กระทำความผิดต่อตำแหน่งหน้าที่ราชการ
 (๓) ละเลยหน้าที่ตามที่กฎหมายกำหนดให้ต้องปฏิบัติ
 (๔) ปฏิบัติหน้าที่ล่าช้าเกินสมควร
 (๕) กระทำการนอกเหนือจากอำนาจหน้าที่หรือขัดหรือไม่ถูกต้องตามกฎหมาย
 ๓.๑.๒ เรื่องร้องเรียนต้องเป็นเรื่องที่จริงที่มีมูลมิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฏชัดแจ้งตลอดจนขาดพยานแน่นอน
 ๓.๒ ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้
 ๓.๒.๑ ชื่อและที่อยู่ของผู้ร้องเรียน
 ๓.๒.๒ ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน
 ๓.๒.๓ การกระทำทั้งหลายที่เป็นเหตุแห่งการร้องเรียนพร้อมทั้งข้อเท็จจริงหรือพฤติการณ์ตามสมควรเกี่ยวกับการกระทำดังกล่าวหรือแจ้งช่องทางเบาะแสการทุจริตของเจ้าหน้าที่อย่างชัดเจนเพื่อดำเนินการสืบสวนสอบสวน
 ๓.๒.๔ คำขอของผู้ร้องเรียน
 ๓.๒.๕ ลายมือชื่อผู้ร้องเรียน
 ๓.๒.๖ ระบุวันเดือนปี
 ๓.๒.๓ ระบุพยานหลักฐานพยานวัตถุพยานบุคคล (ถ้ามี)
 ๓.๓ กรณีการร้องเรียนที่มีลักษณะเป็นบัตรสนเท่ห์จะรับพิจารณาเฉพาะรายที่ระบุหลักฐานกรณีแวดล้อมปรากฏชัดแจ้ง
 ๓.๔ เรื่องร้องเรียนที่อาจไม่รับพิจารณา
 ๓.๔.๑ ข้อร้องเรียนที่มิได้ทำเป็นหนังสือ
 ๓.๔.๒ ข้อร้องเรียนที่ไม่ระบุพยานหรือหลักฐานที่ไม่เพียงพอ
 ๓.๕ ช่องทางการร้องเรียน

 หากบุคคลใดพบเห็นหรือได้ทราบหรือกรณีมีข้อสงสัยว่าพนักงานองค์การบริหารส่วนตำบลคอนฉิมลูกจ้างประจำพนักงานจ้างในสังกัดองค์การบริหารส่วนตำบลคอนฉิมมีพฤติกรรมการทุจริตประพฤติมิชอบละเว้นการหรือปฏิบัติหน้าที่โดยไม่เป็นธรรมผู้ร้องเรียนสามารถส่งข้อร้องเรียนผ่านช่องทาง ดังนี้

 ๓.๕.๑ ส่งหนังสือร้องเรียนทางไปรษณีย์ถึงองค์การบริหารส่วนตำบลคอนฉิมสำนักงานองค์การบริหารส่วนตำบลคอนฉิม จังหวัดขอนแก่น ๔๐๓๓๐

 ๓.๕.๒ แจ้งต่อด้วยตนเองที่นายกเทศมนตรีปลัด อบต.บังคับบัญชาของผู้ถูกกล่าวหาโดยแจ้งทางเว็บไซต์ขององค์การบริหารส่วนตำบลคอนฉิม

 ๔. กระบวนการพิจารณาดำเนินการ

 ๔.1 ให้สํานักปลัดงานนิติการเป็นหน่วยงานหลักในการรับเรื่องราวร้องเรียน

 ๔.๒ เมื่อได้รับเรื่องร้องเรียนให้ผู้เกี่ยวข้องรวบรวมข้อมูลการร้องเรียนเสนอผู้บังคับบัญชาตามลำดับในกรณีเป็นลักษณะบัตรสนเท่ห์ให้พิจารณาเฉพาะรายที่มีลักษณะตามที่กำหนดในประกาศนี้

 ๔.๓ กรณีนายกเทศมนตรีเห็นสมควรให้แต่งตั้งคณะกรรมการสอบสวนข้อเท็จจริงหรือมอบหมายให้ผู้ใดตรวจสอบข้อเท็จจริงได้กำหนดการตามคำสั่ง

 ๔.๔ ให้คณะกรรมการสอบสวนข้อเท็จจริงที่ได้รับการแต่งตั้งมีหน้าที่รวบรวมข้อเท็จจริงที่เกี่ยวข้องและพิจารณาไต่สวนหาข้อเท็จจริงว่าเรื่องร้องเรียนมีมูลความจริงหรือไม่เพียงใดโดยให้ดำเนินการให้แล้วเสร็จโดยเร็วพร้อมทั้งทำความเห็นเสนอองค์การบริหารส่วนตำบลคอนฉิมว่าการกระทำทุจริตและประพฤติมิชอบเกิดขึ้นหรือไม่และเป็นการกระทำผิดวินัยหรือไม่หากเป็นกรณีไม่มีมูลที่ควรกล่าวหาให้เสนอความเห็นต่อนายกเทศมนตรีและยุติเรื่อง

 ๔.๕ ในการพิจารณาไต่สวนข้อเท็จจริงให้ดำเนินการอย่างลับและต้องเปิดโอกาสให้เจ้าหน้าที่ผู้ถูกกล่าวหาพิสูจน์ข้อเท็จจริงอย่างเป็นธรรม

 ๔.๖ ให้คณะกรรมการสอบสวนข้อเท็จจริงรายงานผลการสอบสวนต่อนายกเทศมนตรีภายในสามสิบวันนับ แต่วันแต่งตั้งหากมีเหตุผลความจำเป็นที่มีอาจหลีกเลี่ยงใต้คณะกรรมการสอบสวนข้อเท็จจริงอาจเสนอขอขยายระยะเวลาดำเนินการต่อนายกเทศมนตรีโดยเสนอขอขยายระยะเวลาได้ไม่เกินสองครั้งครั้งละไม่เกินสิบห้าวัน

 ๔.๗ ในกรณีที่ข้อร้องเรียนเป็นเรื่องที่อยู่นอกเหนืออำนาจการพิจารณาของเทศบาลตำบลแวงใหญ่ให้ดำเนินการดังนี้

 ๔.๓.๑ ส่งเรื่องร้องเรียนไปยังหน่วยงานที่เกี่ยวข้องโดยตรงในกรณีข้อร้องเรียนที่ระบุถึงหน่วยงานนั้น ๆ ถือเป็นสิ้นสุดกระบวนการตอบสนองต่อข้อร้องเรียน

 ๔.๓.๒ ส่งเรื่องร้องเรียนไปยังผู้ร้องเรียนกรณีที่ผู้ร้องเรียนไม่ได้ระบุถึงหน่วยงานที่พร้อมชี้แจงให้ผู้ร้องเรียนทราบ ถือเป็นสิ้นสุดกระบวนการตอบสนองต่อข้อร้องเรียน

จึงประกาศให้ทราบโดยทั่วกัน

 สั่ง ณ วันที่ 1 เดือน มิถุนายน พ.ศ. 2564

 ( นายสมบัติ ชำกุล )

 นายกองค์การบริหารส่วนตำบลคอนฉิม